Komission päätös,

tehty 2 päivänä joulukuuta 2003,

Yhdysvalloista tuotavia eläintuotteita koskevista terveystodistuksista

(tiedoksiannettu numerolla K(2003) 4444)

(ETA:n kannalta merkityksellinen teksti)

(2003/863/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon kansanterveyden ja eläinten terveyden suojelemiseksi toteutettuja toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen tekemisestä 16 päivänä maaliskuuta 1998 tehdyn neuvoston päätöksen 98/258/EY(1) ja erityisesti sen 3 artiklan.

ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(2), sellaisena kuin se on viimeksi muutettuna asetuksella (EY) N:o 807/2003(3), ja erityisesti sen 11 artiklan 2 kohdan ja 22 artiklan 2 kohdan, sekä terveyttä koskevista vaatimuksista annettujen muiden direktiivien vastaavat säännökset sekä elävien eläinten ja eläintuotteiden tuontia kolmansista maista koskevat todistusmallit,

sekä katsoo seuraavaa:

(1) Kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen sopimuksen (jäljempänä "sopimus") liitteessä V tunnustetaan eläinten terveyttä koskevat toimenpiteet, joille on määritelty vastaavuus, ja tämä koskee muun muassa tuoretta lihaa, lihatuotteita ja tiettyjä muita eläintuotteita, joilla käydään kauppaa Yhdysvaltojen kanssa.

(2) Eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetussa neuvoston direktiivissä 92/118/ETY(4), sellaisena kuin se on viimeksi muutettuna komission päätöksellä 2003/721/EY(5), säädetään eläimiä ja eläinperäisiä tuotteita koskevista erityisistä todistusvaatimuksista ihmisten sairauksien ja eläintautien leviämisen estämiseksi.

(3) Direktiivin 92/118/ETY 10 artikla edellyttää, että Euroopan yhteisöön ihmisravinnoksi tuotavaksi tarkoitettua gelatiinia ja kollageenia on seurattava liitteessä II olevassa 4 luvussa laaditun mallin mukainen terveystodistus.

(4) Elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn Euroopan yhteisön ja Yhdysvaltojen sopimuksen liitteisiin tehtyjen muutosten hyväksymisestä Euroopan yhteisön puolesta tehdyllä komission päätöksellä 2003/833/EY(6) hyväksyttiin sopimuksen puitteissa perustetun pariteettikomitean Yhdysvaltojen ja yhteisön gelatiini- ja kollageenistandardien vastaavuudesta antamat suositukset, jotka olisi pantava täytäntöön; tästä syystä olisi laadittava Yhdysvalloista yhteisöön tehtävää gelatiini- ja kollageenituontia varten todistusmallit, jotka tarjoavat vastaavat vakuudet.

(5) Yhteisön on asianmukaista tunnustaa asiaa koskevalle Yhdysvaltain säännöstölle myönnetty vastaavuus vain tilapäisesti siihen saakka, että Yhdysvallat vahvistaa hyväksyntänsä sopimukseen tehdyille muutoksille.

(6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Jäsenvaltioiden on sallittava ihmisravinnoksi tarkoitetun gelatiinin ja kollageenin tuonti Yhdysvalloista sillä edellytyksellä, että gelatiinia ja kollageenia seuraa liitteessä A tai B olevan mallin mukainen virallinen terveystodistus.

2 artikla

Tätä päätöstä sovelletaan 15/12/2003.

3 artikla

Tämä päätös on osoitettu kaikille jäsenvaltioille.

Tehty Brysselissä 2 päivänä joulukuuta 2003.

Komission puolesta

David Byrne

Komission jäsen

(1) EYVL L 118, 21.4.1998, s. 1.

(2) EYVL L 302, 31.12.1972, s. 28.

(3) EUVL L 122, 16.5.2003, s. 36.

(4) EYVL L 62, 15.3.1993, s. 49.

(5) EUVL L 260, 11.10.2003, s. 21.

(6) EUVL L 316, 29.11.2003, s. 20.

LIITE A

>PIC FILE= "L_2003325FI.004802.TIF">

>PIC FILE= "L_2003325FI.004901.TIF">

>PIC FILE= "L_2003325FI.005001.TIF">

>PIC FILE= "L_2003325FI.005101.TIF">

>PIC FILE= "L_2003325FI.005201.TIF">

LIITE B

>PIC FILE= "L_2003325FI.005302.TIF">

>PIC FILE= "L_2003325FI.005401.TIF">

>PIC FILE= "L_2003325FI.005501.TIF">

>PIC FILE= "L_2003325FI.005601.TIF">

>PIC FILE= "L_2003325FI.005701.TIF">

>PIC FILE= "L_2003325FI.005801.TIF">